Parys-boere dan verhoorDie Parys-landdroshof. Foto: Nico Strydom Boeta van der Westhuizen (46), Cor Loggenberg (18), Loedie van der Westhuizen (18), Miela Janse van Vuuren (22), kapt. Henk Prinsloo (46) en Anton Loggenberg (49) staan tereg op ŉ aanklag van moord in verband met die dood van Samuel Tjixa en Simon Jubeba. Hulle het Vrydag vlugtig in die Parys-landdroshof verskyn, waar dit bekend gemaak is hul verhoor sal van 2 tot 26 Mei in die landdroshof plaasvind. Al die verdagtes is vroeër op borgtog vrygelaat. Die staat het vroeër aanklagte teen Fanie Oosthuizen (42), Wian van der Westhuizen (20), Muller van der Westhuizen (19) en Wicus van der Westhuizen (19) teruggetrek. Die aanklagte teen Johan Cilliers sr. en sy seun, Johan Cilliers jr., is reeds in April teruggetrek. Die staat voer aan die beskuldigdes was betrokke by die moord op Tjixa en Jubeba, wat op 6 Januarie vanjaar deur boere van die omgewing op ŉ plaas aangekeer en glo só erg aangerand is dat hulle later in die hospitaal aan hul beserings beswyk het. Boere in die gebied het beweer Tjixa en Jubeba was deel van ŉ aanval op Loedie van der Westhuizen, Boeta se pa, se plaas, maar die oorledenes se familie het dit ontken en gesê Tjixa en Jubeba is tydens ŉ loongeskil deur die boere doodgeslaan. Lees alle vorige berigte oor die Parys-boere op Maroela Media.